b'\n_START_ARTICLE_\nMarek Ham\xc5\xa1\xc3\xadk\n_START_SECTION_\nKlupska karijera\n_START_PARAGRAPH_\nIako je odrastao u Banskoj Bistrici, nikada nije zaigrao za doma\xc4\x87i klub FK Dukla Bansk\xc3\xa1 Bystrica._NEWLINE_Nogomet je po\xc4\x8deo igrati u malom klubu Jupie Podlavice, u Banskoj Bistrici._NEWLINE_2002, godine potpisao je ugovor  za slova\xc4\x8dku mom\xc4\x8dad Slovana iz Bratislave. Za njih je odigrao pet susreta i zabio jedan pogodak._NEWLINE_2004. je kao sedamnaestogodi\xc5\xa1njak oti\xc5\xa1ao u Italiju to\xc4\x8dnije u Bresciju. Transfer u Bresciu bio je te\xc5\xbeak oko 500,000 \xe2\x82\xac. Svoj prvi susret u Serie A, za Bresciu je odigrao protiv Chieva, 20. o\xc5\xbeujka 2005 (sa samo 17 godina i 237 dana). Te sezone je Brescia zavr\xc5\xa1ila na 19. mjestu i ispala u Serie B. U sezoni 2005./06., je za Bresciu odigrao 24 susreta, a Brescia je zavr\xc5\xa1ila na 10. mjestu Serie B. U sezoni 2006./07. je zabio 10 pogodaka u 40 susreta.\n_START_SECTION_\nNapoli\n_START_PARAGRAPH_\nDana 28. lipnja 2007. godine novope\xc4\x8deni prvoliga\xc5\xa1 Napoli je objavio da je kupio Ham\xc5\xa1\xc3\xadka za 5.5 milijuna \xe2\x82\xac. Ham\xc5\xa1ik je ugovorom vezan pet godina na vjernost Napoliju. Tom prilikom predsjednik Napolija Aurelio de Laurentis, rekao je da je Ham\xc5\xa1\xc3\xadk zalog za budu\xc4\x87nost._NEWLINE_Svoj prvi susret za Napoli odigrao je u kupu Italije protiv Cesene, Napoli je dobio sa 4-0. U tom susretu Ham\xc5\xa1ik je asistirao i zabio._NEWLINE_Svoj prvi gol u Serie A, zabio je 16. rujna 2007. godine protiv Sampdorije._NEWLINE_Godine 2007. je bio drugi slova\xc4\x8dki nogometa\xc5\xa1 godine, iza Martina \xc5\xa0krtela._NEWLINE_Dana 23. prosinca 2017. godine u utakmici 18. kola Serie A protiv Sampdorije postaje najbolji strijelac u povijesti Napolija, postigav\xc5\xa1i 116. pogodak u dresu kluba \xc4\x8dime je prestigao legendarnog Diega Armanda Maradonu.\n_START_SECTION_\nReprezentacija\n_START_PARAGRAPH_\nIgra za slova\xc4\x8dku nogometnu reprezentaciju. Slova\xc4\x8dki nogometni izbornik objavio je u svibnju 2016. godine popis za nastup na Europskom prvenstvu u Francuskoj, na kojem je se nalazio Ham\xc5\xa1\xc3\xadk.'